CELEX: 32014D0332
Language: hr
Date: 2014-06-04 00:00:00
Title: 2014/332/EU: Provedbena odluka Komisije оd 4. lipnja 2014 . o izmjeni priloga odlukama 92/260/EEZ, 93/197/EEZ i 2004/211/EZ u pogledu uvjeta zdravlja životinja i izdavanja veterinarskih certifikata za uvoz registriranih konja iz određenih dijelova državnog područja Indije (priopćeno pod brojem dokumenta C(2014) 3582)  Tekst značajan za EGP

6.6.2014   
            
            
               HR
            
            
               Službeni list Europske unije
            
            
               L 167/52
            
         PROVEDBENA ODLUKA KOMISIJE
   оd 4. lipnja 2014.
   o izmjeni priloga odlukama 92/260/EEZ, 93/197/EEZ i 2004/211/EZ u pogledu uvjeta zdravlja životinja i izdavanja veterinarskih certifikata za uvoz registriranih konja iz određenih dijelova državnog područja Indije
   
      
         (priopćeno pod brojem dokumenta C(2014) 3582)
      
   
   (Tekst značajan za EGP)
   
      (2014/332/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4., članak 15. točku (a), članak 16. stavak 2. te članak 19. uvodnu rečenicu i točke (a) i (b),
   budući da:
   
               (1)
            
            
               Direktivom 2009/156/EZ utvrđuju se uvjeti zdravlja životinja za uvoz živih kopitara u Uniju. Njome je predviđeno da je uvoz kopitara u Uniju odobren samo iz onih trećih zemalja koje ispunjavaju određene zahtjeve zdravlja životinja.
            
         
               (2)
            
            
               Odlukom Komisije 92/260/EEZ (3) utvrđuju se uvjeti zdravlja životinja i zahtjevi za izdavanje veterinarskih certifikata za privremeni ulazak u Uniju, na razdoblje kraće od 90 dana, registriranih konja iz trećih zemalja koje su razvrstane u posebne sanitarne skupine iz Priloga I. toj Odluci. U Prilogu II. toj Odluci utvrđeni su predlošci zdravstvenih certifikata koji moraju pratiti životinje koje dolaze iz trećih zemalja koje su razvrstane u odgovarajuće sanitarne skupine.
            
         
               (3)
            
            
               Odlukom Komisije 93/197/EEZ (4) utvrđuju se uvjeti zdravlja životinja i zahtjevi za izdavanje veterinarskih certifikata za uvoz u Uniju registriranih kopitara i kopitara za rasplod i proizvodnju iz trećih zemalja koje su razvrstane u posebne sanitarne skupine iz Priloga I. toj Odluci. U navedenom je Prilogu utvrđena i kategorija kopitara dopuštenih za uvoz iz određene treće zemlje. U Prilogu II. toj Odluci utvrđeni su predlošci zdravstvenih certifikata koji moraju pratiti životinje koje dolaze iz trećih zemalja koje su razvrstane u odgovarajuće sanitarne skupine.
            
         
               (4)
            
            
               Odlukom Komisije 2004/211/EZ (5) uspostavljen je popis trećih zemalja ili, ako se primjenjuje načelo regionalizacije, njihovih dijelova, iz kojih države članice odobravaju uvoz kopitara i njihova sjemena, jajnih stanica i zametaka te su navedeni ostali uvjeti koji se primjenjuju na takav uvoz. Taj je popis naveden u Prilogu I. toj Odluci.
            
         
               (5)
            
            
               Prema dostupnim podacima, u Indiji nema konjske kuge u skladu sa zakonodavstvom Unije, a posljednji slučaj te bolesti prijavljen je 1963. U Indiji u posljednje dvije godine nije bilo venezuelskog encefalomijelitisa konja, a do sada u toj trećoj zemlji nikada nisu prijavljeni slučajevi te bolesti. Međutim, u nekim je dijelovima državnog područja Indije zabilježena prisutnost maleusa dok o prisutnosti durina nema dostupnih informacija.
            
         
               (6)
            
            
               Uzimajući u obzir epidemiološku situaciju u Indiji u pogledu bolesti koje su prenosive na kopitare, tu treću zemlju treba svrstati u sanitarnu skupinu C kako je utvrđena u Prilogu I. odlukama 92/260/EEZ i 93/197/EEZ.
            
         
               (7)
            
            
               S obzirom na to da su registrirani konji izloženi manjem riziku od zaraze maleusom, ulazak kopitara u Uniju treba ograničiti samo na registrirane konje te se za navedene registrirane konje koji ulaze u Uniju u skladu s odlukama 92/260/EEZ ili 93/197/EEZ mora propisati obveza testiranja na maleus i durinu. Spomenuta testiranja stoga treba navesti u predlošku zdravstvenog certifikata „C” iz Priloga II. tim odlukama kao uvjet za uvoz registriranih konja iz Indije.
            
         
               (8)
            
            
               Priloge I. i II. Odluci 92/260/EEZ i Odluci 93/197/EEZ stoga treba na odgovarajući način izmijeniti.
            
         
               (9)
            
            
               Dopisom od 31. prosinca 2013. Indija je obavijestila Komisiju o uspostavi područja slobodnog od bolesti konja, u centru Remount and Veterinary Corps (RVC) Centre, Meerut Cantonment, okrug Meerut, regija Meerut u saveznoj državi Uttar Pradesh, te je izdala potrebna jamstva u skladu s člankom 12. Direktive 2009/156/EZ.
            
         
               (10)
            
            
               U očekivanju ishoda revizije Komisije i s obzirom na to da Indija želi sudjelovati na svjetskim konjičkim igrama međunarodnog konjičkog saveza Fédération Èquestre Internationale (FEI) koje se održavaju u Normandiji u Francuskoj u kolovozu 2014., zonu slobodnu od bolesti konja koja je uspostavljena u Indiji treba privremeno odobriti do listopada 2014.
            
         
               (11)
            
            
               Regionalizacija mora uključivati i pristupne putove za prijevoz registriranih konja iz zone slobodne od bolesti konja do najbliže međunarodne zračne luke, za koje je Indija predočila standardne operativne postupke i biosigurnosne mjere.
            
         
               (12)
            
            
               Prilog I. Odluci 2004/211/EZ potrebno je stoga izmijeniti na odgovarajući način.
            
         
               (13)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilozi I. i II. Odluci 92/260/EEZ mijenjaju se u skladu s Prilogom I. ovoj Odluci.
   Članak 2.
   Prilozi I. i II. Odluci 93/197/EEZ mijenjaju se u skladu s Prilogom II. ovoj Odluci.
   Članak 3.
   Prilog I. Odluci 2004/211/EZ mijenja se u skladu s Prilogom III. ovoj Odluci.
   Članak 4.
   Ova je Odluka upućena državama članicama.
   
      Sastavljeno u Bruxellesu 4. lipnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 268, 14.9.1992., str. 54.
   
   
      (2)  SL L 192, 23.7.2010., str. 1.
   
   
      (3)  Odluka Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (SL L 130, 15.5.1992., str. 67.).
   
      (4)  Odluka Komisije 93/197/EEZ od 5. veljače 1993. o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (SL L 86, 6.4.1993., str. 16.).
   
      (5)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihova državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      PRILOG I.
      Prilozi I. i II. Odluci 92/260/EEZ mijenjaju se kako slijedi:
      
                  (1)
               
               
                  U Prilogu I., popis trećih zemalja razvrstanih u sanitarnu skupinu C zamjenjuje se sljedećim:
                  „Sanitarna skupina C(1)
                  
                  Kanada (CA), Kina(3) (CN), Hong Kong (HK), Indija(3) (IN), Japan (JP), Republika Koreja (KR), Makao (MO), Malezija (poluotok) (MY), Singapur (SG), Tajland (TH), Sjedinjene Američke Države (US)”.
               
            
                  (2)
               
               
                  U Prilogu II., u predlošku zdravstvenog certifikata C, u odjeljku III. točka (l) zamjenjuje se sljedećim:
                  
                              „(l)
                           
                           
                              Ako konj dolazi iz Kine(1)(3), Indije(1)(3) ili Tajlanda(3), podvrgnut je testu reakcije vezanja komplemenata na maleus i durinu koji je proveden s negativnim ishodom u razrjeđenju seruma 1:10 na uzorku krvi uzetom tijekom 10 dana prije izvoza na dan … (4)(5);”.
                           
                        
            
   
      PRILOG II.
      Prilozi I. i II. Odluci 93/197/EEZ mijenjaju se kako slijedi:
      
                  (1)
               
               
                  U Prilogu I., popis trećih zemalja razvrstanih u sanitarnu skupinu C zamjenjuje se sljedećim:
                  „Sanitarna skupina C(1)
                  
                  Kanada (CA), Kina(2)(3) (CN), Hong Kong(3) (HK), Indija(2)(3) (IN), Japan(3) (JP), Republika Koreja(3) (KR), Makao(3) (MO), Malezija (poluotok)(3) (MY), Singapur(3) (SG), Tajland(3) (TH), Sjedinjene Američke Države (US)”.
               
            
                  (2)
               
               
                  U Prilogu II., u predlošku zdravstvenog certifikata C, u odjeljku III. točka (m) zamjenjuje se sljedećim:
                  
                              „(m)
                           
                           
                              Ako konj dolazi iz Kine(1)(3), Indije(1)(3) ili Tajlanda(3), podvrgnut je testu reakcije vezanja komplemenata na maleus i durinu koji je proveden s negativnim ishodom u razrjeđenju seruma 1:10 na uzorku krvi uzetom tijekom 10 dana prije izvoza na dan … (4);”.
                           
                        
            
   
      PRILOG III.
      Prilog I. Odluci 2004/211/EZ mijenja se kako slijedi:
      
                  (1)
               
               
                  dodaje se sljedeći redak po abecednom redu ISO kodova država:
                  
                              „IN
                           
                           
                              Indija
                           
                           
                              IN-0
                           
                           
                              Čitava zemlja
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Područje slobodno od bolesti konja u centru Remount and Veterinary Corps (RVC) Centre, Meerut Cantonment, okrug Meerut, regija Meerut u saveznoj državi Uttar Pradesh, uključujući cestovni koridor od i do zračne luke New Delhi
                              (za više pojedinosti vidjeti polje 6.)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Vrijedi do 31. listopada 2014.”
                           
                        
            
                  (2)
               
               
                  Dodaje se sljedeće polje 6:
                  
                              „Polje 6.
                           
                           
                               
                           
                        
                              IN
                           
                           
                              Indija
                           
                           
                              IN-1
                           
                           
                              Područje slobodno od bolesti konja u centru Remount and Veterinary Corps (RVC) Centre, Meerut Cantonment, okrug Meerut, regija Meerut, savezna država Uttar Pradesh (s koordinatama 29.028893, 77.731018 ili +29° 01′ 44,01″, +77° 43′ 51,66″), okruženo zonom nadzora od 10 km, uključujući pristup cestama Roorkee Road, Mawana Road i Delhi Road do državne autoceste br. 58, zatim cestama Hapur Road (57), GT Road, Dharampura Road, Eastern Approach Road, Yudister Setu, Lala Hardev Sahai Marg, Mahatma Road, Vandemataram Marg, državnom autocestom br. 8, te cestama Airport Road i Ullan Batar Marg do međunarodne zračne luke Indira Gandhi New Delhi.”